**„30 години преход: образи, нагласи, ценности“**

ръководител проф. Димитър Денков

Проектът променя традиционното изследване на т. нар. преход от методологическа и тематична гледна точка в изследване на промени не толкова през институционални структури и политически авторитети, а през формиралите се благодарение най-вече на извънполитически фактори като: личностни, национални, регионални и глобални образи и образци. Така се проучват пренебрегвани досега полета, засягащи институционални, идеологически, биографични и поколенчески промени по отношение на основни ценностни ориентации в последните тридесет години. Екипът на проекта е съставен от млади учени, представители на различни социални и хуманитарни науки. По този начин бе осигурена методологическа и интерпретативна диалогичност. Проведено е емпирично изследване върху две извадки: първата от тях включва 1200 ученици от Х до ХII клас от цялата страна, втората извадка е сред респонденти на възраст над 21 години. Събирането на данните е осъществено от студенти – бакалаври и магистри от ФФ. Първичните резултати от проучванията на младите учени и постдокторантите са представени на семинар, организиран от ФФ, както и на различни научни форуми. Екипът на проекта, състоящ се от учени от различни социални и хуманитарни науки, може да бъде в основата на създаването на научна мрежа с потенциал за бъдещи изследвания не само за поддържане на научен диалог, но и за включването на темите и резултатите в образователния процес. Резултатите от проекта ще се публикуват през 2020 г. в отделна монография и колективен труд с обширни резюмета на английски език.